Da Falco (omtlich Johann „Hansi“ Hölzel; * 19. Feba 1957 in Wean; † 6. Feba 1998 bei Puerto Plata in da Dominikanischen Republik) woa a österreichischa Musika. Er güüt ois „da easchte weiße Rapper“. Sei Liad Rock Me Amadeus hod ois easchte und bis jetzt anzige deitschsprochige Numma de Spitzn vo de US-Billboard-Charts erreicht. Scho zu seine Lebzeitn san rund 60 Müllionen Tondräga vo seine Liadln vadraht wuan.